C 40/38

Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei.

(2020/C 40/08)

Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 (1) al Comisiei.

COMUNICARE PRIVIND APROBAREA UNEI MODIFICĂRI STANDARD

„Coteaux d’Ancenis”

PDO-FR-A0928-AM01

Data comunicării: 12 noiembrie 2019

DESCRIEREA ȘI MOTIVELE MODIFICĂRII APROBATE

1. Arealul geografic

Arealul geografic se modifică după cum urmează: „Toate etapele producției se desfășoară în arealul geografic aprobat de Institutul Național pentru Origine și Calitate în cadrul reuniunii comitetului național competent din 28 septembrie 2011. La data aprobării prezentului caiet de sarcini de către comitetul național competent, perimetrul acestui areal cuprinde teritoriul următoarelor comune, pe baza Codului Geografic Oficial din anul 2018:

— departamentul Loire-Atlantique: Ancenis, Carquefou, Le Cellier, Couffé, Divatte-sur-Loire (doar teritoriul comunei delegate Barbechat), Ligné, Loireauxence (doar teritoriul comunei delegate Varades), Mauves-sur-Loire, Mésanger, Montrelais, Oudon, Saint-Géréon, Thouaré-sur-Loire, Vair-sur-Loire.

— departamentul Maine-et-Loire: Mauges-sur-Loire (doar teritoriul comunei delegate La Chapelle-Saint-Florent), Orée d’Anjou (doar teritoriul comunelor delegate Bouzillé, Champtoceaux, Drain, Landemont, Liré și La Varenne).

Documentele cartografice care reprezintă arealul geografic pot fi consultate pe site-ul Institutului Național pentru origine și calitate.”

Modificări de redactare: noua listă a entităților administrative ține seama de fuziuni sau de alte modificări efectuate prin zonarea administrativă, intervenite după aprobarea caietului de sarcini. În vederea sporirii securității juridice, această listă este raportată la versiunea în vigoare a Codului Geografic Oficial, editat în fiecare an de INSEE.

În sfârșit, se menționează punerea la dispoziție, pe site-ul INAO, a documentelor cartografice care reprezintă arealul geografic, pentru o mai bună informare a publicului.

Punctul 6 din documentul unic, referitor la arealul geografic delimitat, se modifică în consecință.

2. Arealul parcelat delimitat

La capitolul I secțiunea IV punctul 2, cuvântul „delimitat” se înlocuiește cu cuvintele „de producție”;

Este o modificare de redactare care nu modifică arealul parcelat delimitat.

Documentul unic nu este vizat de această modificare.

3. Zona situată în imediata vecinătate

La capitolul I secțiunea IV punctul 3, lista comunelor se înlocuiește cu textul următor:

— departamentul Loire-Atlantique: La Boissière-du-Doré, La Chapelle-Heulin, Divatte-sur-Loire (doar teritoriul comunei delegate La Chapelle-Basse-Mer), Gorges, Haute-Goulaine, Le Landreau, Le Loroux-Bottereau, Maisdon-sur-Sèvre, Mouzillon, La Remaudière, Saint-Julien-de-Concelles, Vallet.

— departamentul Maine-et-Loire: Montrevault-sur-Èvre (doar teritoriul comunelor delegate Puiset-Doré și Saint-Rémy-en-Mauges), Orée d’Anjou (doar teritoriul comunelor delegate Saint-Laurent-des-Autels și Saint-Sauveur-de-Landemont), Sèvremoine (doar teritoriul comunei delegate Tillières).

Modificări de redactare: noua listă a entităților administrative ține seama de fuziuni sau de alte modificări efectuate prin zonarea administrativă, intervenite după aprobarea caietului de sarcini.

Punctul 9 din documentul unic, referitor la condițiile suplimentare, se modifică în consecință.

4. Soiurile de viță-de-vie

În prezent, vinurile roșii și roze pot fi produse cu Cabernet Franc ca soi de struguri secundar.

Cabernet Franc este un soi de struguri tradițional în areal și pentru denumire, care conferă vinului o anumită structură fără a-i schimba caracteristicile specifice. Astfel, producția poate fi garantată, într-o oarecare măsură, întrucât acest soi nu este atât de sensibil la îngheț ca soiul Gamay și nu este vulnerabil față de bolile criptogamice.

Documentul unic nu este vizat de această modificare.

5. Asamblarea

— La capitolul I secțiunea V se adaugă un punct, după cum urmează: „2. - Reguli privind proporția în cadrul exploatației Proporția soiului de struguri secundar este de maximum 10 % din totalitatea soiurilor de viță-de-vie din exploatație. Conformitatea tipului de soi de viță-de-vie este evaluată, pentru culoarea în cauză, prin raportarea la totalitatea parcelelor exploatației care produce vinul cu denumire de origine controlată.”

— În capitolul I secțiunea IX se adaugă o literă (a) „(a) - Amestecarea soiurilor de viță-de-vie Vinurile roșii sau roze sunt obținute prin amestecarea strugurilor sau prin asamblarea vinurilor în aceleași proporții ca cele prevăzute pentru soiurile de viță-de-vie din exploatație.”

Odată cu adăugarea soiului Cabernet Franc, a fost necesar să se adauge o regulă privind soiurile de viță-de-vie și amestecarea care să limiteze proporția acestui soi la 10 %.

Documentul unic nu este vizat de această modificare.

6. Ambalarea

La secțiunea IX punctul 2 s-a modificat de la 6 luni la 12 luni durata de păstrare a rezultatelor analizelor realizate asupra loturilor ambalate, pentru a se asigura un control mai bun.

Documentul unic nu este vizat de această modificare.

7. Circulația între antrepozitarii autorizați

În capitolul I secțiunea IX punctul 4, se elimină litera (b), care se referă la data punerii în circulație a vinurilor între antrepozitarii autorizați.

Documentul unic nu este vizat de această modificare.

8. Legătura cu arealul geografic

Legătura a fost revizuită pentru a se actualiza numărul de comune vizate (16 în loc de 22).

Punctul 8 din documentul unic, referitor la legătura cu arealul geografic, se modifică în consecință.

9. Măsură tranzitorie

Măsurile tranzitorii expirate au fost eliminate din caietul de sarcini.

Documentul unic nu este vizat de această modificare.

10. Etichetarea

În secțiunea XII, se adaugă „(c) Pe etichetele vinurilor cu denumirea de origine controlată poate figura numele unei unități geografice mai mici, cu condiția:

— să fie vorba despre un loc înscris în cadastru;

— să figureze în declarația de recoltă.

Denumirea locului înscris în cadastru trebuie să fie imprimată cu caractere ale căror dimensiuni nu depășesc nici în înălțime, nici în lățime și nici în grosime jumătatea dimensiunilor caracterelor cu care este înscrisă denumirea de origine controlată. Denumirea apare în același câmp vizual ca denumirea de origine controlată.”

Punctul 9 din documentul unic, referitor la condițiile suplimentare, se modifică în consecință.

11. Declarația prealabilă de alocare a parcelelor

La capitolul II secțiunea I punctul 1, perioada de 5 ani pentru acordul tacit se elimină pentru a se evita problemele generate de uitarea acestui aspect și, astfel, se menține numai reînnoirea prin acord tacit atunci când nu există modificări raportate de către operator.

Documentul unic nu este vizat de această modificare.

12. Declarația de revendicare

În prezent, declarația de revendicare este trimisă până cel târziu la 31 decembrie, în loc de 10, cum era anterior.

Documentul unic nu este vizat de această modificare.

13. Declarația prealabilă de tranzacție pentru un vin neambalat

La capitolul II secțiunea II punctul 3 primul paragraf se adaugă cuvântul „prima” înaintea cuvântului „tranzacție” și cuvintele „primului lot din anul în cauză sau prima introducere pe piață pentru consumatorul vinului” după cuvântul „tranzacționarea”.

Documentul unic nu este vizat de această modificare.

14. Declarație prealabilă de ambalare

La capitolul II secțiunea II punctul 4 se adaugă o liniuță:

„- data previzibilă a ambalării”

Documentul unic nu este vizat de această modificare.

15. Declarație de declasare

La capitolul II secțiunea II punctul 6, cuvintele „în termen de o lună” se înlocuiesc cu „până cel târziu la 15 decembrie”.

Documentul unic nu este vizat de această modificare.

16. Registrul plantațiilor viticole

Capitolul II secțiunea II punctul 1 se modifică după cum urmează:

„1. - Registrul plantațiilor viticole a) Orice operator care exploatează plantații de viță-de-vie adecvate pentru producerea de vin cu denumire de origine controlată completează, înaintea datei de 1 iunie a anului de recoltare, un registru în care indică parcelele în cazul cărora renunță la producția cu denumire de origine controlată și nu dorește să respecte condițiile de producție pentru podgoria cu denumire de origine controlată. Organismul de protecție și gestionare poate solicita operatorilor să îi transmită o copie a acestui registru. b) Orice operator vizat de una sau mai multe măsuri tranzitorii trebuie să pună la dispoziția organismului de protecție și gestionare și a organismului de control autorizat un inventar al parcelelor în cauză, indicând: — referința cadastrală a parcelei; — măsura tranzitorie în cauză.”

Documentul unic nu este vizat de această modificare.

17. Registrul de cramă

La capitolul II secțiunea II punctul 2, cuvântul „caiet” se înlocuiește cu „registru” și se adaugă faptul că declasările figurează în registrul respectiv.

Documentul unic nu este vizat de această modificare.

18. Principalele aspecte care trebuie controlate

Capitolul III a fost revizuit pentru a se asigura coerența enumerării principalelor aspecte care trebuie controlate în caietele de sarcini din regiunea Nantes.

Documentul unic nu este vizat de această modificare.

DOCUMENT UNIC

1. Denumirea produsului

Coteaux d’Ancenis

2. Tipul indicației geografice

DOP - Denumire de origine protejată

3. Categoriile de produse vitivinicole

1. Vin

4. Descrierea vinului (vinurilor)

Vinuri roșii

Aceste vinuri sunt vinuri roșii liniștite

Caracteristicile analitice ale vinurilor sunt următoarele:

— Tăria alcoolică naturală minimă în volume: în cazul vinurilor roșii, 10,5 %

— Tăria alcoolică totală maximă în volume, după îmbogățire: în cazul vinurilor roșii, 12,5 %

— Aciditatea totală: în cazul vinurilor roșii, între 57,1 și 102,1 miliechivalenți per litru

— Aciditatea volatilă maximă: în cazul vinurilor roșii, 13,3 miliechivalenți per litru

— Conținutul de zaharuri fermentabile (glucoză și fructoză): în cazul vinurilor roșii, maximum 3 grame per litru

— Conținutul maxim de acid malic: maximum 0,3 grame per litru în cazul vinurilor roșii. În cazul vinurilor roșii fermentația malolactică este finalizată.

Conținutul total de dioxid de sulf și tăria alcoolică totală dobândită a vinurilor roșii trebuie să respecte normele stabilite de legislația UE.

Vinurile roșii oferă privirii un aspect strălucitor, ale cărui nuanțe variază de la roșu-cireașă la grena. Mirosul este adesea dominat de arome de fructe roșii, însoțite uneori de note de mirodenii. Vinurile roșii sunt caracterizate, de obicei, de taninuri elegante, ceea ce le conferă suplețe și finețe, accentuate de o anumită prospețime.

Caracteristici analitice generale Tăria alcoolică totală maximă (în % din volume) Tăria alcoolică dobândită minimă (în % din volume) Aciditatea totală minimă Aciditatea volatilă maximă (în miliechivalenți per litru) Conținutul total maxim de dioxid de sulf (în miligrame per litru)

Vinuri albe

Aceste vinuri sunt vinuri albe liniștite.

Caracteristicile analitice ale vinurilor sunt următoarele:

— Tăria alcoolică naturală minimă în volume: în cazul vinurilor albe, 11,5 %

— Tăria alcoolică totală maximă în volume, după îmbogățire: în cazul vinurilor albe, 13,5 %

— Aciditatea totală: în cazul vinurilor albe, între 57,1 și 112,3 miliechivalenți per litru

— Conținutul de zaharuri fermentabile (glucoză și fructoză): în cazul vinurilor albe, între 20 și 40 de grame per litru

Vinurile albe, a căror culoare galbenă evocă opulența, dezvoltă, în general, note aromatice intense care amintesc de fructele bine coapte sau de fructele exotice. Normele privind standardele analitice pe care trebuie să le respecte aceste vinuri garantează, în general, echilibrul acestor vinuri în gură și rotunjimea conferită de zaharurile fermentabile, care pot contrabalansa prospețimea caracteristică a vinurilor din zona Loarei.

Caracteristici analitice generale Tăria alcoolică totală maximă (în % din volume) Tăria alcoolică dobândită minimă (în % din volume) 10 Aciditatea totală minimă Aciditatea volatilă maximă (în miliechivalenți per litru) 13,3 Conținutul total maxim de dioxid de sulf (în miligrame per litru)

Vinuri roze

Aceste vinuri sunt vinuri roze liniștite.

Caracteristicile analitice ale vinurilor sunt următoarele:

— Tăria alcoolică naturală minimă în volume: în cazul vinurilor roze, 10 %

— Tăria alcoolică totală maximă în volume, după îmbogățire: în cazul vinurilor roze, 12 %

— Aciditatea totală: în cazul vinurilor roze, între 57,1 și 102,1 miliechivalenți per litru

— Aciditatea volatilă maximă: în cazul vinurilor roze, 10,2 miliechivalenți per litru

— Conținutul de zaharuri fermentabile (glucoză și fructoză): în cazul vinurilor roze, maximum 4 grame per litru

Conținutul total de dioxid de sulf și tăria alcoolică totală dobândită a vinurilor roze respectă normele stabilite de legislația UE.

Vinurile roze prezintă o nuanță deschisă, cu o culoare care variază de la roz pal la roz-somon. Aromele fine și discrete ale acestor vinuri evocă prospețimea și, în general, se manifestă în note fructate. La degustare, aceste vinuri se caracterizează, în mod obișnuit, prin lejeritate și prospețime, precum și printr-o notă de vioiciune.

Caracteristici analitice generale Tăria alcoolică totală maximă (în % din volume) Tăria alcoolică dobândită minimă (în % din volume) Aciditatea totală minimă Aciditatea volatilă maximă (în miliechivalenți per litru) Conținutul total maxim de dioxid de sulf (în miligrame per litru)

5. Practici vitivinicole

a. Practici oenologice esențiale

Practică de cultivare

Podgoria prezintă o densitate minimă de plantare de 6 000 de butuci per hectar.

Distanța dintre rânduri este de maximum 1,60 metri, iar distanța dintre butucii de pe același rând este cuprinsă între 0,90 m și 1,10 m.

Plantele de viță-de-vie sunt tăiate cu maximum 12 ochi per butuc:

— fie prin metoda tăierii scurte (Cordon de Royat, gobelet, evantai),

— fie prin metoda Guyot simplă.

Tăierea se încheie până la data de 31 mai a anului de recoltă.

În stadiul fenologic al formării fructelor, numărul de lăstari cu rod din anul respectiv per butuc este de maximum 10.

Practică oenologică specifică

Pentru producerea vinurilor roze, se interzice utilizarea cărbunelui de uz oenologic, separat sau amestecat în preparate.

Tehnicile de îmbogățire prin sustragere sunt autorizate în cazul vinurilor roșii, iar nivelul maxim al concentrației parțiale în raport cu volumele utilizate este stabilit la 10 %.

După îmbogățire, vinurile nu depășesc următoarea tărie alcoolică totală în volume: vinuri albe 13,5 %, vinuri roze 12 %, vinuri roșii 12,5 %.

Pe lângă dispozițiile de mai sus, vinurile trebuie să respecte obligațiile stabilite la nivelul Uniunii și în Codul rural și al pescuitului maritim în ceea ce privește practicile oenologice.

b. Randamente maxime

Vinuri albe

55 de hectolitri per hectar

Vinuri roșii și roze

66 de hectolitri per hectar

6. Arealul geografic delimitat

Toate etapele producției se desfășoară în arealul geografic aprobat de Institutul Național pentru origine și calitate în cadrul ședinței comitetului național competent din miercuri, 28 septembrie 2011. La data aprobării prezentului caiet de sarcini de către comitetul național competent, perimetrul acestui areal cuprinde teritoriul următoarelor comune, pe baza Codului Geografic Oficial din anul 2018:

— departamentul Loire-Atlantique: Ancenis, Carquefou, Le Cellier, Couffé, Divatte-sur-Loire (doar teritoriul comunei delegate Barbechat), Ligné, Loireauxence (doar teritoriul comunei delegate Varades), Mauves-sur-Loire, Mésanger, Montrelais, Oudon, Saint-Géréon, Thouaré-sur-Loire, Vair-sur-Loire.

— departamentul Maine-et-Loire: Mauges-sur-Loire (doar teritoriul comunei delegate La Chapelle-Saint-Florent), Orée d’Anjou (doar teritoriul comunelor delegate Bouzillé, Champtoceaux, Drain, Landemont, Liré și La Varenne).

7. Soiurile de struguri de vin principale

Gamay N

Pinot gris G

8. Descrierea legăturii (legăturilor)

Descrierea factorilor naturali care contribuie la legătură

Arealul geografic cuprinde cele două maluri ale Loarei, la jumătatea distanței dintre orașele Nantes și Angers. Plantațiile de viță-de-vie sunt situate, cel mai adesea, pe pantele abrupte orientate spre fluviu și uneori și pe versanții văilor secundare. Suprafețele cultivate cu viță-de-vie sunt etajate pe pante, la altitudini cuprinse, în general, între 20 și 80 de metri, și se disting în mod clar de platourile din jur, care sunt orientate spre culturi mixte și activități de creștere a animalelor. Arealul geografic se întinde, în jurul comunei Ancenis, pe teritoriul a 16 comune din departamentele Loire-Atlantique și Maine-et-Loire.

Plantațiile de viță-de-vie sunt situate pe formațiunile metamorfice vechi ale Masivului Armorican, care sunt alcătuite în principal din șisturi, micașisturi și gnais. Aceste roci dure au determinat apariția unor soluri silicioase și adesea pietroase, foarte superficiale pe versanți, care au fost supuse. în trecut, eroziunii de către fluviul Loara. Reflectând utilizările, arealul parcelat delimitat pentru recoltarea strugurilor cuprinde, în mod strict, parcelele situate pe versanții abrupți, care sunt cultivate în principal și în mod tradițional cu viță-de-vie și care au soluri sănătoase, puțin adânci, cu rezerve limitate de apă și moderat fertile. Aceste soluri se usucă și se încălzesc rapid.

Arealul geografic are o climă de tip oceanic temperat, Loara contribuind la dirijarea influenței mării spre interiorul teritoriului, cu atât mai mult cu cât, în regiunea Ancenis, fluviul are aceeași direcție ca vânturile dominante. Temperatura medie anuală este de aproximativ 11,5 °C, iernile fiind blânde, iar verile răcoroase. Precipitațiile, de aproximativ 700 de milimetri pe an, sunt bine distribuite de-a lungul anului; cu toate acestea, în cursul verii, se înregistrează un deficit de apă semnificativ. Arealul geografic este adesea vântos și uscat la începutul toamnei, înainte de mareele puternice din perioada echinocțiului.

Descrierea factorilor umani care contribuie la legătură

Prezentă încă din cele mai vechi timpuri, cultivarea viței-de-vie a fost larg răspândită în zona Ancenis încă din secolul al XI-lea, odată cu dezvoltarea a numeroase așezăminte religioase de-a lungul Loarei. Dijmele plătite pentru produsele vitivinicole atestă o activitate viticolă intensă pe malurile fluviului în Evul Mediu. În scurt timp, portul Ancenis a dobândit un rol central în comercializarea și transportul vinurilor din regiune. Astfel, în 1573, Carol al IX-lea a autorizat crearea a patru birouri pentru brokerii de vin în portul Ancenis, birouri care au ajuns la zece în 1584, iar în timpul domniei lui Ludovic al XVI-lea, orașul avea în mod regulat aproximativ douăzeci de nave implicate în comerțul cu vin.

Începând din secolul al XVII-lea, podgoriile din Ancenis și-au intensificat producția de vinuri albe demidulci prin introducerea soiului de struguri Pinot gris G. Vinul provenit din acest soi a căpătat, treptat, denumirea „Malvoisie”. Celelalte soiuri de viță-de-vie au apărut mai târziu, cum ar fi soiul de struguri Gamay N, introdus către jumătatea secolului al XIX-lea. În această perioadă, comerțul cu vinuri a atins punctul culminant, vinurile fiind trimise către Paris prin Orléans, sau către nordul Europei și Bretania, prin Nantes.

După criza produsă de filoxeră, podgoria este reconstruită și sunt adoptate definitiv soiurile de struguri și metodele de management care sunt încă în vigoare în prezent, în special o densitate de plantare cuprinsă între 6 000 și 7 000 de butuci per hectar. Producția de vinuri roze seci și de vinuri roșii a devenit predominantă față de producția de vinuri albe demidulci „Malvoisie”. Crearea, în 1907, a organizației „Syndicat viticole de l’arrondissement d’Ancenis” (Sindicatul viticol din regiunea Ancenis) reflectă continuitatea dinamismului viticol local. Normele de producție, stabilite de către producători după cel de-al Doilea Război Mondial, au permis recunoașterea denumirii de origine a vinului de calitate superioară „Coteaux d’Ancenis”, în 1954.

În 2009, podgoria cuprindea 180 de hectare. Aceasta este exploatată de aproximativ treizeci de producători, producția anuală medie fiind de peste 10 000 de hectolitri, din care 45 % vinuri roze, 38 % vinuri roșii și 17 % vinuri albe. Vinurile albe, a căror culoare galbenă evocă opulența, dezvoltă, în general, note aromatice intense care amintesc de fructele bine coapte sau de fructele exotice. Normele privind standardele analitice pe care trebuie să le respecte aceste vinuri garantează, în general, echilibrul acestor vinuri în gură și rotunjimea conferită de zaharurile fermentabile, care pot contrabalansa prospețimea caracteristică a vinurilor din zona Loarei.

Vinurile roșii oferă privirii un aspect strălucitor, ale cărui nuanțe variază de la roșu-cireașă la grena. Mirosul este adesea dominat de arome de fructe roșii, însoțite uneori de note de mirodenii. Vinurile roșii sunt caracterizate, de obicei, de taninuri elegante, ceea ce le conferă suplețe și finețe, accentuate de o anumită prospețime.

Vinurile roze prezintă o nuanță deschisă, cu o culoare care variază de la roz pal la roz-somon. Aromele fine și discrete ale acestor vinuri evocă prospețimea și, în general, se manifestă în note fructate. La degustare, aceste vinuri se caracterizează, în mod obișnuit, prin lejeritate și prospețime, precum și printr-o notă de vioiciune. Grație unui areal geografic situat la granița dintre podgoriile din Nantes și Angers, în apropierea importantei căi de comunicație constituite de Loara, producătorii de „Coteaux d’Ancenis” au putut valorifica această influență dublă pentru a stabili proceduri tehnice de producție adaptate mediului lor natural.

Pantele abrupte din arealul geografic, modelate de Loara în formațiunile metamorfice ale Masivului Armorican, prezintă, cel mai adesea, soluri ale căror capacitate ridicată de încălzire, drenaj natural rapid și rezervă de apă limitată favorizează maturarea strugurilor, drept care a stimulat dezvoltarea unei viticulturi comerciale active în jurul portului Ancenis încă din Evul Mediu. În plus, clima arealului geografic, deși sub influență oceanică, este particularizată de episoade frecvente de vânt și secetă la sfârșitul verii și la începutul toamnei. În combinație cu peisajele deschise ale malurilor Loarei, acest mediu natural explică în mare parte faptul că în regiune s-a dezvoltat producția de vinuri roșii și roze. Solurile sărace și acide ale parcelelor delimitate pentru recoltarea strugurilor sunt adecvate, în special, pentru soiul de struguri Gamay N, limitează vigoarea frecvent observată a acestui soi și explică faptul că, deși a fost introdus târziu, acest soi a înlocuit soiurile negre existente. Managementul podgoriei prin metode adecvate de conducere și prin controlul randamentelor permite vinurilor roșii să își dezvăluie toate aromele și vinurilor roze să exprime note fructate delicate.

Clima oferă, de asemenea, posibilitatea de a elabora vinuri albe demidulci, prin recoltarea strugurilor sănătoși la maturitate deplină. De asemenea, clima a favorizat aclimatizarea rapidă a soiului fragil de struguri Pinot gris G. Temperaturile estivale blânde din arealul geografic delimitat contribuie semnificativ la conservarea delicateții aromelor și, prin limitarea degradării acizilor organici prezenți în boabele de struguri, la garantarea prospețimii caracteristice a vinurilor. Cunoscute la nivel local sub denumirea „Malvoisie”, aceste vinuri, de o adevărată originalitate, sunt un produs emblematic pentru patrimoniul viticol local.

Organizați în sindicat de la începutul secolului al XX-lea, producătorii au lucrat constant pentru a îmbunătăți calitatea produselor. Recunoașterea „Coteaux d’Ancenis” ca denumire de origine controlată, însoțită de o reorientare a arealului parcelat delimitat spre pantele cele mai adecvate, de o restrângere a soiurilor de viță-de-vie în jurul celor două soiuri, Gamay N și Pinot gris G, precum și de norme de producție mai restrictive, oferă o garanție pentru viitorul unor vinuri cu un caracter tipic puternic.

9. Alte condiții esențiale (ambalare, etichetare, alte cerințe)

Cadrul juridic:

Legislația națională

Tipul condiției suplimentare:

Derogare privind producția în arealul geografic delimitat

Descrierea condiției:

Zona situată în imediata vecinătate, definită prin derogare pentru vinificarea și producerea vinurilor, este constituită din teritoriul următoarelor comune, pe baza Codului geografic oficial din 2018:

— departamentul Loire-Atlantique: La Boissière-du-Doré, La Chapelle-Heulin, Divatte-sur-Loire (doar teritoriul comunei delegate La Chapelle-Basse-Mer), Gorges, Haute-Goulaine, Le Landreau, Le Loroux-Bottereau, Maisdon-sur-Sèvre, Mouzillon, La Remaudière, Saint-Julien-de-Concelles, Vallet.

— departamentul Maine-et-Loire: Montrevault-sur-Èvre (doar teritoriul comunelor delegate Puiset-Doré și Saint-Rémy-en-Mauges), Orée d’Anjou (doar teritoriul comunelor delegate Saint-Laurent-des-Autels și Saint-Sauveur-de-Landemont), Sèvremoine (doar teritoriul comunei delegate Tillières).

Cadrul juridic:

Legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Denumirea de origine controlată poate fi completată de denumirea geografică „Val de Loire” în conformitate cu normele stabilite în caietul de sarcini privind utilizarea denumirii respective.

Denumirea de origine controlată poate fi completată de denumirea uzuală „Malvoisie” în conformitate cu normele stabilite în caietul de sarcini privind utilizarea denumirii respective. Această denumire este rezervată vinurilor albe liniștite.

Mențiunile facultative a căror utilizare, în conformitate cu dispozițiile UE, poate fi reglementată de statele membre se înscriu, pe etichete, cu caractere ale căror dimensiuni nu depășesc nici în înălțime, nici în lățime și nici în grosime dublul dimensiunilor caracterelor cu care este înscrisă denumirea de origine controlată.

Dimensiunile caracterelor denumirii geografice „Val de Loire” și ale denumirii uzuale „Malvoisie” nu depășesc nici în înălțime, nici în lățime și nici în grosime două treimi din dimensiunile caracterelor cu care este înscrisă denumirea de origine controlată.

Cadrul juridic:

Legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Pe etichetele vinurilor cu denumire de origine controlată poate figura denumirea unei unități geografice mai mici, cu condiția:

— să fie vorba despre un loc înscris în cadastru;

— să figureze în declarația de recoltă.

Denumirea locului înscris în cadastru trebuie să fie imprimată cu caractere ale căror dimensiuni nu depășesc nici în înălțime, nici în lățime și nici în grosime jumătatea dimensiunilor caracterelor cu care este înscrisă denumirea de origine controlată. Denumirea apare în același câmp vizual ca denumirea de origine controlată.

Link către caietul de sarcini

https://info.agriculture.gouv.fr/gedei/site/bo-agri/document_administratif-0569c539-0b4c-4402-9b68-c63cca20f36f

(1) JO L 9, 11.1.2019, p. 2.